**Ministru kabineta noteikumu projekta**

**„Grozījumi Ministru kabineta 2012.gada 10.janvāra noteikumos Nr.38 „Peldvietas izveidošanas un uzturēšanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ūdens apsaimniekošanas likuma (turpmāk – Likums) 5.panta 10.daļas 9.punkts, un 2012.gada 17.janvāra Ministru Prezidenta rezolūcija 2012-REZ-111-1/8-137. |
| 2. | Pašreizējā situācija un problēmas | Eiropas Parlamenta un Padomes Direktīvas 2006/7/EK (2006.gada 15.februāris) par peldvietu ūdens kvalitātes pārvaldību un Direktīvas 76/160/EEK atcelšanu (turpmāk - Direktīva) 1.panta 3.punkts nosaka, ka peldvietu ūdens monitorings ir jānodrošina jebkurai virszemes ūdeņu daļai, ja kompetentā iestāde paredz, ka tajā peldēsies liels skaits cilvēku, un ja tā nav piemērojusi pastāvīgu peldēšanās aizliegumu vai nav sniegusi pastāvīgu ieteikumu nepeldēties.  Minētās Direktīvas prasības ir iekļautas 2012.gada 10.janvāra Ministru kabineta noteikumos Nr.38 „Peldvietas izveidošanas un uzturēšanas kārtība” (turpmāk – noteikumi Nr.38), kas nosaka peldvietas izveidošanas, uzturēšanas, higiēnas un drošības prasības, Baltijas jūras un Rīgas jūras līča peldvietu un iekšzemes peldvietu sarakstu, kurās peldvietu ūdens monitoringu veic par valsts budžeta līdzekļiem (turpmāk – peldvietu saraksts), kā arī kārtību kādā veic peldvietu iekļaušanu vai svītrošanu no peldvietu saraksta.  Savukārt Likuma 5.panta 10. daļas 9.punktā ir noteikts, ka Ministru kabinets nosaka to peldvietu sarakstu, kurās peldvietas ūdens monitoringu peldsezonas laikā veic par valsts budžeta līdzekļiem.  Atbilstoši Likuma un noteikumu Nr.38 prasībām, pašvaldība iesniedz priekšlikumus par savā administratīvajā teritorijā esošās peldvietas iekļaušanu peldvietu sarakstā, izvērtējot informāciju par peldvietas apmeklējuma tendencēm, kā arī par peldvietas infrastruktūru un tajā veiktajiem labiekārtošanas pasākumiem peldēšanās veicināšanai. Savukārt Veselības inspekcija kā kompetentā iestāde katru gadu līdz 31.decembrim izvērtē pašvaldību ieteikto peldvietu atbilstību minētajiem kritērijiem un iesniedz Veselības ministrijā ierosinājumus par grozījumu veikšanu peldvietu sarakstā. Veselības ministrija sagatavo noteikumu projektu par grozījumu veikšanu noteikumu Nr.38 peldvietu sarakstā, ko iesniedz izskatīšanai un apstiprināšanai Ministru kabinetā.  Šobrīd peldvietu sarakstā ir iekļautas 46 peldvietas - 32 Baltijas jūras un Rīgas jūras līča peldvietas un 14 iekšzemes peldvietas.  2012.gada 17.janvāra Ministru Prezidenta rezolūcijā 2012-REZ-111-1/8-137 (turpmāk – MP rezolūcija) Vides aizsardzības un reģionālās attīstības ministrijai (turpmāk – VARAM) sadarbībā ar Latvijas pašvaldību savienību (turpmāk – LPS) tika lūgts aicināt pašvaldības apzināt peldvietas, kuras peldsezonas laikā apmeklē liels skaits peldētāju, bet kuras nav iekļautas noteikumu Nr.38 peldvietu sarakstā, veikt šo peldvietu labiekārtošanu un pieteikšanu iekļaušanai peldvietu sarakstā. Ņemot vērā MP rezolūcijā noteikto, VARAM sadarbībā ar LPS izsūtīja pašvaldībām vēstules ar aicinājumu izvērtēt iespējas veikt savā administratīvajā teritorijā esošo peldvietu labiekārtošanu un pieteikšanu iekļaušanai peldvietu sarakstā. Kā arī Veselības inspekcija katru gadu visām pašvaldībām izsūta informatīvu vēstuli par peldvietu ūdens monitoringa veikšanas iespējām un peldvietu pieteikšanu iekļaušanai peldvietu sarakstā.  Rezultātā Veselības inspekcija 2012.gadā saņēma piecus pašvaldību priekšlikumus par četru iekšzemes peldvietu:   * Rīga, Daugavas upes peldvieta „Lucavsala”, * Rēzeknes pilsēta, Kovšu ezera peldvieta, * Rēzeknes novads, Mākoņkalna pagasts, Rāznas ezera peldvieta (Lipuškos), * Rēzeknes novads, Gaigalavas pagasts, Lubānas ezera peldvieta;   un vienas Baltijas jūras un Rīgas jūras līča peldvietas:   * Pāvilostas novads, Pāvilostas pilsēta, Pāvilosta   iekļaušanu noteikumu Nr.38 peldvietu sarakstā.  Veselības inspekcijas eksperti izvērtēja pašvaldību iesniegtos priekšlikumus, kā arī peldvietu hidroģeoloģisko raksturojumu, apmeklējumu tendences, veiktos vai plānotos pasākumus drošības un higiēnas prasību ievērošanai, peldvietu labiekārtošanai un sabiedrības informēšanai, kā arī informāciju par peldvietu ūdens kvalitāti, un atzina, ka visas iepriekš minētās peldvietas atbilst oficiālās peldvietas statusam, un ir iekļaujamas peldvietu sarakstā.  Jauno peldvietu iekļaušana peldvietu sarakstā ir jānodrošina līdz jaunās peldsezonas sākumam (2013.gada 15.maijam).  Šobrīd noteikumu Nr.38 9.punkts nosaka tās vietas, kurās nedrīkst atrasties un kur aizliegts ierīkot peldvietu.  Savukārt Ministru kabineta 2010.gada 6.jūlija noteikumi Nr.608 "Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai” (turpmāk – noteikumi Nr.608) nosaka prasības peldvietas ūdens kvalitātes („zemas”, „pietiekamas”, „labas”, „izcilas”) noteikšanai un peldvietu ūdens aprakstu izstrādei. Noteikumos Nr.608 ir noteikts, ka Veselības inspekcija katru gadu pēc peldsezonas beigām izvērtē katras peldvietas ūdens kvalitāti, ņemot vērā attiecīgās peldvietas ūdens kvalitātes informācijas kopumu par pēdējiem četriem gadiem, un klasificē peldvietas ūdeni, atbilstoši tā kvalitātei. Kā arī Veselības inspekcija katrai peldvietai izstrādā peldvietas ūdens aprakstu, lai atspoguļotu peldvietas patreizējo stāvokli, ūdens kvalitāti un faktorus, kas var radīt ūdens piesārņojumu  Kā viena no vietām, kurā nedrīkst ierīkot peldvietu, ir minēta notekūdeņu ieplūdes vieta vai vieta tiešā tās tuvumā. Veselības inspekcijas eksperti iepriekšējos gados ir veikuši situācijas analīzi saistībā ar gadījumiem, kad lietus notekūdeņu ieplūdes vietas atrodas oficiālajās peldvietās vai to tiešā tuvumā. Šobrīd ir vairākas oficiālās peldvietas, kurās pašvaldība, veicot lietus notekūdeņu (ūdeņi, kas veidojas no atmosfēras nokrišņiem) apsaimniekošanas pasākumus, par pieņemamāko risinājumu atzinušas lietus notekūdeņu novadīšanu virszemes ūdensobjektos, izbūvējot lietus notekūdeņu caurtekas peldvietas teritorijā. Ūdens kvalitātes pasliktināšanās šajās peldvietās līdz šim nav novērota, kā arī šo peldvietu ūdens apraksti neliecina, ka peldvietas ūdens kvalitāte šo faktoru dēļ varētu pasliktināties.  Līdz ar to Veselības inspekcijas eksperti ir rosinājuši veikt izmaiņas, papildinot noteikumu Nr.38 9.1.apakšpunktu, ka prasības peldvietas ierīkošanas aizliegumam neattiecas uz lietus notekūdeņu ieplūdes vietām, ar noteikumu, ja attiecīgās peldvietas ūdens apraksts apliecina, ka lietus notekūdeņu dēļ nepasliktinās peldvietas ūdens kvalitāte, kā arī peldvietas ūdens kvalitāte ir vismaz „pietiekamas” kvalitātes, atbilstoši noteikumos Nr.608 noteiktajam.  Pamatojoties uz iepriekš minēto, lai nodrošinātu pašvaldību ieteikto un Veselības inspekcijas atzīto peldvietu iekļaušanu peldvietu sarakstā, kā arī precizētu prasības peldvietas ierīkošanas aizliegumiem, Veselības ministrija ir sagatavojusi noteikumu projektu „Grozījumi Ministru kabineta 2012.gada 10.janvāra noteikumos Nr.38 „Peldvietas izveidošanas un uzturēšanas kārtība”” (turpmāk – noteikumu projekts). |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekta mērķis ir papildināt noteikumu Nr.38 1. un 2. pielikumā noteikto peldvietu sarakstu ar četrām jaunām iekšzemes peldvietām un vienu jaunu Baltijas jūras un Rīgas jūras līča peldvietu, kā arī papildināt noteikumu Nr.38 9.1.apakšpunktu, nosakot, ka peldvietas ierīkošanas aizlieguma prasības neattiecas uz lietus notekūdeņu ieplūdes vietām, ja peldvietas ūdens apraksts apliecina, ka lietus notekūdeņu dēļ nepasliktinās peldvietas ūdens kvalitāte, kā arī peldvietas ūdens kvalitāte ir vismaz „pietiekamas” kvalitātes. |
| 5. | Projekta izstrādē iesaistītās institūcijas | Veselības inspekcija |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Peldvietas apmeklētāji, tūristi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Peldvietas apsaimniekotāji (pašlaik 46 esošo peldvietu un 5 jauno peldvietu apsaimniekotāji), tūrisma organizatori. |
| 3. | Tiesiskā regulējuma finansiālā ietekme | Jauno peldvietu ūdens monitoringu Veselības inspekcija veiks esošā budžeta ietvaros. |
| 4. | Tiesiskā regulējuma nefinansiālā ietekme | Jaunu peldvietu iekļaušana peldvietu sarakstā nodrošinās peldvietas apmeklētājiem iespēju apmeklēt higiēnas un drošības prasībām atbilstošas peldvietas, tādā veidā ietekmējot cilvēku labsajūtu un veselību, kā arī samazinot infekciju, traumatisma un letālo gadījumu risku peldvietā, jo šajās peldvietās tiek nodrošināti papildus drošības pasākumi (informācija par drošu uzvedību peldvietā, peldvietas ūdens daļas norobežojums ar bojām vai citiem negrimstošiem materiāliem, nodrošināta glābšanas dienesta darbība uz vietas peldvietā u.c. pasākumi). |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |  |
| --- | --- |
| **VI. Sabiedrības līdzdalība un šīs līdzdalības rezultāti** | |
| Sabiedrības informēšana par projekta izstrādes uzsākšanu | Sabiedrība ar noteikumu projektu varēja iepazīties un izteikt savu viedokli Veselības ministrijas mājas lapas sadaļā „Publiskā apspriešana” no 2013.gada 28.janvāra līdz 2013.gada 28.februārim. Sabiedrības priekšlikumi vai iebildumi par noteikumu projektu sabiedriskās apspriešanas laikā netika saņemti. |
| Sabiedrības līdzdalība projekta izstrādē | Kā arī sabiedrībai visu laiku ir iespēja izteikt savu viedokli par jauno peldvietu iekļaušanu peldvietu sarakstā Veselības inspekcijas mājas lapas izveidotajā vietnē <http://www.vi.gov.lv/lv/vides-veseliba/peldudens/ied>.  Veselības inspekcija 2012.gadā saņēma piecus pašvaldību priekšlikumus par jaunu peldvietu iekļaušanu peldvietu sarakstā. |
| Sabiedrības līdzdalības rezultāti | Pašvaldību priekšlikumi par jauno peldvietu iekļaušanu peldvietu sarakstā tika izvērtēti un ņemti vērā, sagatavojot noteikumu projektu.  Projekts bez iebildumiem un priekšlikumiem ir saskaņots ar Latvijas Pašvaldību savienību. |
| Saeimas un ekspertu līdzdalība | Projekts šo jomu neskar |
| Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības inspekcija. |
| 2. | Projekta izpildes ietekme uz pārvaldes funkcijām | Noteikumu projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Noteikumu projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošo institūciju likvidācija. | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošo institūciju reorganizācija. | Noteikumu projekts šo jomu neskar |
| 6. | Cita informācija | Nav |

Anotācijas III., IV. un V. sadaļas – projekts šīs jomas neskar.

Veselības ministre I.Circene

09.04.2013. 15:58

1320

A.Kalniņa

67876148, [astra.kalnina@vm.gov.lv](mailto:astra.kalnina@vm.gov.lv)